ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ (ਪਰਿਵਾਰਕ ਰਿਸ਼ਤਿਆਂ ਲਈ ਸਲਾਹ ਸੇਵਾ)

ਪਰਿਵਾਰਾਂ ਦੀ ਬਿਹਤਰ ਰਿਸ਼ਤੇ ਬਣਾਉਣ ਵਿੱਚ ਮਦਦ ਕਰਦੇ ਹੋਏ

**1800 050 321**

* ਪਰਿਵਾਰਕ ਰਿਸ਼ਤਿਆਂ ਨੂੰ ਮਜ਼ਬੂਤ ਕਰਨਾ
* ਪਰਿਵਾਰਾਂ ਨੂੰ ਇੱਕ ਜੁੱਟ ਰੱਖਣ ਵਿੱਚ ਮਦਦ ਕਰਨਾ

ਵੱਖਰੇ ਹੋ ਜਾਣ ਤੇ ਪਰਿਵਾਰਾਂ ਨੂੰ ਸਹਿਯੋਗ ਦੇਣਾ

# ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਕੀ ਹੈ?

ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਇੱਕ ਰਾਸ਼ਟਰੀ ਟੈਲੀਫੋਨ ਸੇਵਾ ਹੈ ਜੋ ਅਜਿਹੀ ਜਾਣਕਾਰੀ ਅਤੇ ਸੇਵਾਵਾਂ ਦੇ ਹਵਾਲੇ ਪ੍ਰਦਾਨ ਕਰਦੀ ਹੈ ਜੋ ਰਿਸ਼ਤਿਆਂ ਨੂੰ ਮਜ਼ਬੂਤ ਬਣਾਉਣ, ਰਿਸ਼ਤਿਆਂ ਵਿੱਚ ਆਉਣ ਵਾਲੀਆਂ ਮੁਸ਼ਕਲਾਂ ਤੋਂ ਉਭਰਣ ਜਾਂ ਵੱਖ ਹੋ ਜਾਣ ਦੇ ਹਲਾਤਾਂ ਨਾਲ ਨਿਪਟਣ ਵਿੱਚ ਮਦਦ ਕਰ ਸਕਦੀਆਂ ਹਨ। ਹਲਾਤਾਂ ਦੇ ਅਨੁਸਾਰ, ਪਰਿਵਾਰਕ ਝਗੜਿਆਂ ਦਾ ਸਮਾਧਾਨ ਵੀ ਪ੍ਰਦਾਨ ਕੀਤਾ ਜਾ ਸਕਦਾ ਹੈ। ਅਨੁਭਵੀ ਪੇਸ਼ਾਵਰ ਉਨ੍ਹਾਂ ਲੋਕਾਂ ਦੀ ਮਦਦ ਲਈ ਵੀ ਉਪਲਬਧ ਹੁੰਦੇ ਹਨ ਜਿਹੜੇ ਵੱਖ ਹੋ ਚੁੱਕੇ ਹਨ ਅਤੇ ਇਸਦੇ ਨਤੀਜੇ ਵਜੋਂ ਉਨ੍ਹਾਂ ਨੂੰ ਮੁਸ਼ਕਲਾਂ ਦਾ ਸਾਮ੍ਹਣਾ ਕਰਨਾ ਪੈ ਰਿਹਾ ਹੈ ਅਤੇ ਇਹ ਨਿਰਣਾ ਨਹੀਂ ਕਰ ਪਾ ਰਹੇ ਹਨ ਕਿ ਅੱਗੇ ਕੀ ਕਰਨਾ ਹੈ।

ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਦੁਆਰਾ ਪ੍ਰਦਾਨ ਕੀਤੀਆਂ ਜਾਂਦੀਆਂ ਸੇਵਾਵਾਂ ਵਿੱਚ ਸਭ ਤੋਂ ਪਹਿਲਾਂ ਬੱਚਿਆਂ ਦਾ ਦੇਖਿਆ ਜਾਂਦਾ ਹੈ ਅਤੇ ਅਦਾਲਤ ਗਏ ਬਿਨਾਂ ਬੱਚਿਆਂ ਨੂੰ ਲੈਕੇ ਹੋਣ ਵਾਲੇ ਝਗੜਿਆਂ ਦਾ ਹੱਲ ਕੱਢਣ ਤੇ ਖਾਸ ਧਿਆਨ ਦਿੱਤਾ ਜਾਂਦਾ ਹੈ। ਇਸਤੋਂ ਭਾਵ ਹੈ ਵੱਖ ਹੋ ਰਹੇ ਮਾਪਿਆਂ ਦੇ ਦਰਮਿਆਨ ਵਧੇਰੇ ਸਹਿਯੋਗਾਤਮਕ ਦ੍ਰਿਸ਼ਟੀਕੋਣ ਹੋਣਾ।

# ਐਡਵਾਈਸ ਲਾਈਨ (ਸਲਾਹ ਸੇਵਾ) ਤੇ ਕੌਣ ਕਾਲ ਕਰ ਸਕਦਾ ਹੈ?

ਪਰਿਵਾਰਕ ਰਿਸ਼ਤਿਆਂ ਦੇ ਸੰਬੰਧ ਵਿੱਚ ਕੋਈ ਵੀ ਵਿਅਕਤੀ ਐਡਵਾਈਸ ਲਾਈਨ ਤੇ ਕਾਲ ਕਰ ਸਕਦਾ ਹੈ। ਇਸ ਵਿੱਚ ਮਾਂ-ਪਿਓ, ਦਾਦਾ-ਦਾਦੀ/ਨਾਨਾ-ਨਾਨੀ, ਬੱਚੇ, ਨੌਜਵਾਨ ਲੋਕ, ਪਰਿਵਾਰ ਦੇ ਦੂਜੇ ਸਦੱਸ ਜਾਂ ਦੋਸਤ ਸ਼ਾਮਲ ਹਨ। ਕੋਈ ਹੋਰ ਲੋਕ ਜੋ ਪਰਿਵਾਰਾਂ ਨੂੰ ਸਲਾਹ ਜਾਂ ਸਮਰਥਨ ਪ੍ਰਦਾਨ ਕਰ ਰਹੇ ਹਨ ਉਹ ਵੀ ਲਾਭਦਾਇਕ ਜਾਣਕਾਰੀ ਪ੍ਰਾਪਤ ਕਰਨ ਲਈ ਐਡਵਾਈਸ ਲਾਈਨ ਤੇ ਕਾਲ ਕਰ ਸਕਦੇ ਹਨ।

# ਕਾਲ ਕਰਨ ਤੇ ਮੈਂ ਕੀ ਉਮੀਦ ਕੀ ਕਰ ਸਕਦਾ/ਸਕਦੀ ਹਾਂ?

ਜਦੋਂ ਤੁਸੀਂ ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਤੇ ਕਾਲ ਕਰਦੇ ਹੋ, ਤਾਂ ਤੁਸੀਂ ਉਸ ਵਿਅਕਤੀ ਨਾਲ ਗੱਲ ਕਰ ਸਕੋਗੇ ਜੋ ਤੁਹਾਨੂੰ ਇਹ ਸਮਝਾਉਣ ਵਿੱਚ ਮਦਦ ਕਰ ਸਕਦਾ ਹੈ ਕਿ ਤੁਹਾਨੂੰ ਕਿਹੜੀ ਜਾਣਕਾਰੀ, ਮਦਦ ਅਤੇ ਸੇਵਾਵਾਂ ਦੀ ਲੋੜ ਹੈ। ਇਸ ਵਿੱਚ ਸ਼ਾਮਲ ਹੋ ਸਕਦਾ ਹੈ:

* ਚੰਗੇ ਰਿਸ਼ਤੇ ਬਣਾਏ ਰੱਖਣ ਵਿੱਚ ਮਦਦ ਕਰਨ ਵਾਲੀਆਂ ਸੇਵਾਵਾਂ ਬਾਰੇ ਜਾਣਕਾਰੀ
* ਪਰਿਵਾਰ ਦੇ ਵੱਖ ਹੋ ਜਾਣ ਸਬੰਧੀ ਮਸਲਿਆਂ ਤੇ ਸਲਾਹ
* ਪਰਿਵਾਰ ਦੇ ਵੱਖ ਹੋ ਜਾਣ ਤੋਂ ਬਾਅਦ, ਪਰਵਰਿਸ਼-ਸੰਬੰਧੀ ਕਰਨਯੋਗ ਪ੍ਰਬੰਧਾਂ ਨੂੰ ਵਿਕਸਤ ਕਰਨ ਬਾਰੇ ਰਾਹਨੁਮਾਈ
* ਬੱਚਿਆਂ ਨੂੰ ਲੈ ਕੇ ਹੋਣ ਵਾਲੇ ਝਗੜਿਆਂ ਦੇ ਪ੍ਰਭਾਵ ਬਾਰੇ ਸਲਾਹ
* ਉਨ੍ਹਾਂ ਲੋਕਾਂ ਨੂੰ ਟੈਲੀਫ਼ੋਨ ਤੇ ਪਰਿਵਾਰਕ ਝਗੜੇ ਦਾ ਸਮਾਧਾਨ ਪ੍ਰਦਾਨ ਕਰਨਾ ਜਿਨ੍ਹਾਂ ਨੂੰ ਪਰਵਰਿਸ਼-ਸੰਬੰਧੀ ਪ੍ਰਬੰਧਾਂ ਦੇ ਝਗੜਿਆਂ ਨੂੰ ਸੁਲਝਾਉਣ ਵਿੱਚ ਮਦਦ ਦੀ ਲੋੜ ਹੈ
* ਫੈਮਿਲੀ ਰਿਲੇਸ਼ਨਸ਼ਿਪ ਕੇਂਦਰਾਂ ਅਤੇ ਝਗੜੇ ਸੁਲਝਾਉਣ ਵਾਲੀਆਂ ਦੂਜੀਆਂ ਸੇਵਾਵਾਂ ਦੇ ਹਵਾਲੇ ਦੇਣਾ
* ਪਰਿਵਾਰਕ ਕਨੂੰਨ ਪ੍ਰਣਾਲੀ ਬਾਰੇ ਜਾਣਕਾਰੀ
* ਪਰਿਵਾਰਕ ਰਿਸ਼ਤਿਆਂ ਅਤੇ ਵੱਖ ਹੋ ਜਾਣ ਦੇ ਮਸਲਿਆਂ ਵਿੱਚ ਮਦਦ ਕਰਨ ਲਈ ਭਿੰਨ-ਭਿੰਨ ਤਰ੍ਹਾਂ ਦੀਆਂ ਦੂਜੀਆਂ ਸੇਵਾਵਾਂ ਦਾ ਹਵਾਲਾ ਦੇਣਾ

ਪਰਿਵਾਰ ਟੁੱਟ ਜਾਣ ਦੇ ਸਮੇਂ ਦੌਰਾਨ, ਬਹੁਤ ਸਾਰੇ ਲੋਕ ਰਲੀਆਂ-ਮਿਲੀਆਂ ਜਟਿਲ ਕਿਸਮ ਦੀਆਂ ਜਜ਼ਬਾਤੀ ਅਤੇ ਵਿਹਾਰਕ ਸਥਿਤੀਆਂ ਦਾ ਸਾਮ੍ਹਣਾ ਕਰਦੇ ਹਨ।

ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਇਨ੍ਹਾਂ ਮਸਲਿਆਂ ਨੂੰ ਸੁਲਝਾਉਣ ਵਿੱਚ ਤੁਹਾਡੀ ਮਦਦ ਕਰੇਗੀ ਅਤੇ ਤੁਹਾਨੂੰ ਹੋਰ ਅਜਿਹੀਆਂ ਸੇਵਾਵਾਂ ਦਾ ਹਵਾਲਾ ਦਏਗੀ ਜੋ ਮਦਦਗਾਰ ਹੋ ਸਕਦੀਆਂ ਹਨ। ਇਸ ਵਿੱਚ ਸੈਂਟਰਲਿੰਕ (Centrelink), ਚਾਈਲਡ ਸਪੋਰਟ ਏਜੰਸੀ (ਬਾਲ ਸਹਾਇਤਾ ਏਜੰਸੀ) ਵੱਲੋਂ ਸੇਵਾਵਾਂ, ਜਾਂ ਕਨੂੰਨੀ ਸੇਵਾ ਸ਼ਾਮਲ ਹਨ। ਇਸ ਵਿੱਚ ਉਹ ਸੇਵਾਵਾਂ ਵੀ ਸ਼ਾਮਲ ਹੋ ਸਕਦੀਆਂ ਹਨ ਜੋ ਤੁਹਾਨੂੰ ਜਾਂ ਬੱਚਿਆਂ ਨੂੰ ਸਲਾਹ ਅਤੇ ਮਦਦ ਪ੍ਰਦਾਨ ਕਰਨ ਵਿੱਚ ਸਹਿਯੋਗ ਦੇ ਸਕਦੀਆਂ ਹਨ, ਜਾਂ ਰਹਿਣ ਦੀ ਥਾਂ, ਮਾਨਸਿਕ ਸਿਹ ਮੁੱਦਿਆਂ ਜਾਂ ਨਸ਼ਿਆਂ ਜਾਂ ਸ਼ਰਾਬ ਦੇ ਸੇਵਨ ਦੀਆਂ ਸਮੱਸਿਆਵਾਂ ਦੇ ਸੰਬੰਧ ਵਿੱਚ ਮਦਦ ਕਰ ਸਕਦੀਆਂ ਹਨ। ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਵੀ ਹਿੰਸਾ ਜਾਂ ਬਾਲ ਸ਼ੋਸ਼ਣ ਦੇ ਮੁੱਦਿਆਂ ਨਾਲ ਜੂਝ ਰਹੇ ਪਰਿਵਾਰਾਂ ਲਈ ਮਦਦ ਅਤੇ ਹਵਾਲੇ ਪ੍ਰਦਾਨ ਕਰ ਸਕਦੀ ਹੈ।

ਟੈਲੀਫ਼ੋਨ ਰਾਹੀਂ ਪਰਿਵਾਰਕ ਝਗੜੇ ਦਾ ਸਮਾਧਾਨ ਸਾਰੇ ਲੋਕਾਂ ਲਈ ਢੁਕਵਾਂ ਨਹੀਂ ਹੋ ਸਕਦਾ, ਅਤੇ ਐਡਵਾਈਸ ਲਾਈਨ ਦੇ ਕਰਮਚਾਰੀ ਹਰ ਇੱਕ ਕਾਲਰ ਦਾ ਮੁਲਾਂਕਣ ਕਰਣਗੇ ਅਤੇ ਸਭ ਤੋਂ ਜ਼ਿਆਦਾ ਢੁਕਵੀਂ ਸੇਵਾ/ਵਾਂ ਦਾ ਹਵਾਲਾ ਦੇਣਗੇ।

# ਕੀ ਮੈਨੂੰ ਮੇਰਾ ਨਾਂ ਦੇਣਾ ਪਏਗਾ?

ਤੁਹਾਨੂੰ ਆਪਣਾ ਪੂਰਾ ਨਾਂ ਦੇਣ ਦੀ ਲੋੜ ਨਹੀਂ ਹੈ। ਪਰ, ਜਦੋਂ ਤੁਸੀਂ ਕਾਲ ਕਰਦੇ ਹੋ, ਤੁਹਾਨੂੰ ਕੁਝ ਵੇਰਵਿਆਂ ਬਾਰੇ ਪੁੱਛਿਆ ਜਾਵੇਗਾ ਜੋ ਤੁਹਾਡੀ ਉਸ ਸਥਿਤੀ ਵਿੱਚ ਪਛਾਣ ਕਰਨ ਵਿੱਚ ਮਦਦ ਕਰਣਗੇ ਜਦੋਂ ਤੁਸੀਂ ਦੁਬਾਰਾ ਕਾਲ ਕਰਦੇ ਹੋ। ਇਸਦਾ ਮਤਲਬ ਇਹ ਹੋਵੇਗਾ ਕਿ ਤੁਹਾਨੂੰ ਹਰ ਵਾਰ ਫ਼ੋਨ ਕਰਨ ਵੇਲੇ ਇੱਕੋ ਜਾਣਕਾਰੀ ਦੁਬਾਰਾ ਨਹੀਂ ਦੱਸਣੀ ਹੋਵੇਗੀ।

ਨਹੀਂ ਤਾਂ, ਤੁਸੀਂ ਕੋਈ ਪਛਾਣਯੋਗ ਜਾਣਕਾਰੀ ਪ੍ਰਦਾਨ ਨਹੀਂ ਕਰਨ ਦੀ ਅਤੇ ਅਗਲੀ ਵਾਰੀ ਕਾਲ ਕਰਨ ਦੌਰਾਨ ਨਵੇਂ ਕਾਲਰ ਦੀ ਤਰ੍ਹਾਂ ਵਿਹਾਰ ਕੀਤੇ ਜਾਣ ਦੀ ਚੋਣ ਕਰ ਸਕਦੇ ਹੋ।

# ਮੈਂ ਹੋਰ ਜਾਣਕਾਰੀ ਕਿੱਥੋਂ ਪ੍ਰਾਪਤ ਕਰ ਸਕਦਾ/ਸਕਦੀ ਹਾਂ?

ਮੁਫ਼ਤ ਜਾਣਕਾਰੀ, ਸਲਾਹ ਜਾਂ ਹਵਾਲੇ ਲਈ

ਕਾਲ ਕਰੋ

ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ

1800 050 321

ਸੋਮਵਾਰ ਤੋਂ ਸ਼ੁੱਕਰਵਾਰ ਸਵੇਰੇ 8 ਵਜੇ ਤੋਂ ਸ਼ਾਮ 8 ਵਜੇ ਤਕ।

ਸ਼ਨੀਵਾਰ ਸਵੇਰੇ 10 ਵਜੇ ਤੋਂ ਸ਼ਾਮ 4 ਵਜੇ ਤਕ(ਲੋਕਲ ਸਮਾਂ)

ਨੈਸ਼ਨਲ ਪਬਲਿਕ ਛੁੱਟੀਆਂ ਨੂੰ ਛੱਡ ਕੇ।

ਜਾਂ ਪਰਿਵਾਰਕ ਰਿਸ਼ਤਿਆਂ ਬਾਰੇ ਜਾਣਕਾਰੀ ਲਈ ਅਤੇ ਮਦਦ ਕਰ ਸਕਣ ਵਾਲੀਆਂ ਸੇਵਾਵਾਂ ਲਈ।

ਇੱਥੇ ਜਾਓ

ਫੈਮਿਲੀ ਰਿਲੇਸ਼ਨਸ਼ਿਪ ਆਨਲਾਈਨ ਦੀ ਵੈੱਬਸਾਈਟ ਤੇ [www.familyrelationships.gov.au](http://www.familyrelationships.gov.au)